# SAR PIIT KE BOLE HARAM

Sar piit ke bole haram aayaa alam abbas ka

Maatam ko sab uthi baham aayaa alam abbas ka

Panjaa naazar jab aagayaa, hans kar sakina ne kahaa

Be aab the betaab ham, aayaa alam abbas ka

Mashkiza binte shah kaa, chobe laam se hay bandha

Kis shaan se ay ehle gham, aayaa alam abbas ka

parcham lahu se laal hay, mashikiza bhi girbaal hay

afzun na ho kyun kar alam, aayaa alam abbas ka

waaqif sakina hoengi, kya kya tarap kar rowegi

ab kyun na ho baa chash me nam, aayaa alam abbas ka

zainab ne ro ro kar kahaa, naadaan tun samji hay kyaa

jab laae sultaane umam aayaa alaam abbas ka

maaraa gayaa tera chachaa, jaan apni ki Tuj par fida

dene ko dardo ranjho gham, aayaa alam abbas ka

bas ay matine khasta jaan, khaymen mein thaa mahshar ayaan

kehte the sab ba chash me nam, aayaa alam abbas ka

# JAA RAHAA HUN KARBALAA AY NAANAJAAN

jaa rahaa hun jaa rahaa hun karbala ay naanajaan

mout mujhko le chali hay karabala aya naanajaan

choura ke apnaa watan hota hun may ab bewatan

amma zehra ka ujartaa dekhtaa hun mein chaman

jaata hun bachon ko le kar karbala ay naanajaan

dilke tukre saath hay gharmi ki mousam me safar

kehti hay zainab ke bhayaa kyun dharaktaa hay jigar

chote chote bachon ka hay kafela karbala ay naanajaan

waadae tifli adaa karneke din ab aagaye

apna sar khanjar tale rakhne ke din ab aagaye

sabra ka tum dijiyo mujhko dua ay naanajaan

aag se khaime jhale meshar mein ummat naa jale

pyaas se tarpun mein na ummat kabhi pyaasi rahe

hashr mein unpe abaa ka kijo saaya naanajaan

pyasa se tarpe mere bache na tarpe dil mera

jab phate akbar kaa sina dun mein qaatil ko dua

imtehaan bhi sakht hoga imtehaan ay naanajaan

jab chrui mujh par phire alhamdullillah may kahun

tiira se asghar chihde alhamdullillah may kahun

mein na roun jab ke roe aasmaan ay naanajaan

tarpe tamaache khaayengi baali sakina roengi

aake laashe pe mere qurtaa jalaa dikhlaaengi

tarpe naa us waqt bhi laashaa mera ay naanajaan

# MUNH CHUM KAR

munh chum kar sheh ne kahaa le ay sakina alwida

baba tera marne chalaa le ay sakina alwida

baahen ghale me daal de aur muh pe muh rakhde mere

baabaa tera ran ko chalaa le ay sakina alwida

ab ham kahaan aur tum kahaan dekhongi kya kya khwaariyan

mil le ghale ay meri jaan le ay sakina alwida

baabaa fidaa hay maahe ru be waariso waali hay tun

beti na zid karnaa kabhi le ay sakina alwida

haalaat hay ab karnaa ghari baabaa na kehnaa har ghari

bin baap ki tun ho chuki le ay sakina alwida

zaalim jo chine baaliyaan aur kurtaa ho lohu luhaan

shikwaa na laana bar zubaan le ay sakina alwida

ghuzre jo kuch ranjho mahan ay meri pyaari gulbadan

chute na daadi ke chalan le ay sakina alwida

fadhle khuda se aaj tak taabe rahe jinno malak

ab tum ho aur zhore falak le ay sakina alwida

likha teri taqdeer kaa is sinme meri mehl kaa

daaghe pidar tujhko mile le ay sakina alwida

# HAAYE KARBALA WAALO

HAAYE KARBALA WAALO HAAYE KARBALAA WAalo

ay khudaa ke bandon mein muntakhab khuda waale

takhte innama wale taaje hal ataa waale

shaane mustafaa waalo wajhe murtaza waalo

kyaa wafaape jaane din tumne ay wafaa waalo

kaarzaare hasti mein tumne di panaa hi ki

shoukse tamannaa se azm se iraade se

mout ki tamannaa se har taraf se muh moura

karbalaake sine par nakshe zindagi choraa

yeh adaa thi marneki pushte zulm par koraa

[yaasi aziyat mein muskuraake dam toraa

chote chote bacho ne jang ki ijaazat li

barh gaye jawaan bankar kamsini mein rukhsat li

qoum ki himaayat mein izzate shahaadat li

zindagi ko kya kahiye mout se bhi khidmat li

koi tum mein akbar tha koi tum mein asghar tha

koi saanie jaafar koi misle haydar tha

koi kadro kimat mein do jahaan se bartar tha

zere tegh sunte hain fatema ka ghar bhar tha